Salma Paralluelo

Salma Caleste Paralluelo Ayingono (talaffuzi: Salma Seleste Paralyuelo Ayingono; 2003-yil 13-noyabrda tugʻilgan) — Ispaniyaning Liga F nomi bilan mashhur ayollar ligasining Barcelona hamda Ispaniya ayollar milliy futbol terma jamoalarida chap qanot hujumchisi sifatida oʻynaydigan professional futbolchi hamda sobiq sprinter. U 3 marta: 2023-yilgi FIFA Jahon chempionati, 2022-yilgi FIFA U-20 Jahon chempionati va 2018-yilgi FIFA U-17 Jahon chempionatlarida gʻolib boʻlgan ilk sportchi hisoblanadi.

Hayoti 
Paralluelo 2003-yil 13-noyabrda Ispaniyaning Zaragoza viloyatida tugʻilgan. Uning otasi ispaniyalik va onasi Ekvatorial Gvineyaning Fang qabilasidan. Onasi oldingi turmushidan boʻlgan farzandining sogʻligi bilan bogʻliq muammolar tufayli Ispaniyaga keladi. 2012-yil dekabr oyida 21 yoshli Parallueloning onasi Zaragozada yoʻqolib qoladi va keyingi oyda uning murdasi topiladi. Yuqorida keltirilgan farzanddan tashqari Parallueloning yana ikki ukasi boʻlib, ikkalasi ham futbolchi.

Klubdagi faoliyati 
Paralluelo faoliyatini Zaragozaning UD San José klubida boshlagan. U yana Ispaniyaning Zaragoza CFF hamda Villareal klublarida toʻp surgan. Paralluelo 2022-yilgi FIFA Puskás Awardga nomzod boʻlgan.

2021—2022-mavsum yakunida Paralluelo Villareal jamoasi bilan shartnomasi yakunlangach, FC Barcelona klubi bilan yangi shartnoma imzoladi.

Paralluelo 2023—2024-yilgi mavsumda Real Sociedad klubi 7:1 hisobida magʻlub etilgan oʻyinda 4 ta golga mualliflik qilgan.

Xalqaro maydonlardagi faoliyati 

Salma Paralluelo 2018-yilda oʻtkazilgan UEFA U-17 chempionati, 2018-yilgi FIFA U-17 Jahon chempionati va 2022-yilgi FIFA U-20 Jahon chepionatlarida goʻlib boʻlgan. U oʻzining katta futboldagi debyut oʻyinini Ispaniya ayollar milliy futbol terma jamoasi tarkibida, 2022-yilning 11-noyabrida Argentina jamoasi bilan oʻtkazilgan oʻrtoqlik oʻyini bilan boshlagan va 7:0 hisobiga gʻalaba qozonilgan oʻyinda oʻz hisobiga xet-trik yozib qoʻygan.

Paralluelo Ispaniya jamoasining 2023-yilgi FIFA Jahon chempionati uchun asosiy tarkibiga kiritildi. 11-avgust kuni Niderlandiya jamoasiga qarshi chorak final oʻyinida qoʻshimcha vaqtlardan birida gʻalaba golini kiritib, Ispaniyaning ayollar terma jamoasini tarixda ilk bor Jahon chempionatining yarim finaliga chiqishiga katta hissa qoʻshadi.

15-avgust kuni Shvetsiya terma jamoasiga qarshi yarim final bahsida ham raqib darvozasiga gol kiritadi hamda ispanlar 2:1 hisobida gʻalaba qozonib, ilk bora Jahon chempionati finaliga yoʻllanmani qoʻlga kiritishadi.. Gʻalaba bilan yakunlangan Angliya terma jamoasiga qarshi final oʻyinida Salma Paralluelo oʻyinni asosiy tarkibda boshlaydi va u Turnirning eng yaxshi yosh oʻyinchisi mukofotini qoʻlga kiritadi.

Yengil atletika 
Atlet sifatida Paralluelo oʻz faoliyatini Zaragozaning San José Athletics klubida boshlagan. U oʻz yosh toifasida 2012-yildan 2016-yilgacha Barselonada oʻtkazilgan Jean Bouin poygasida gʻolib boʻlgan. 2016-yilda Salma Paralluelo birinchi marta Ispaniya chempionatida ishtirok etib, oʻz yosh toifasida (U-14) 3 ta yoʻnalishda gʻoliblikni qoʻlga kiritadi. 2017-yilda u U-16 Ispaniya ichki chempionatida 60 metrga toʻsiqlar osha yugurishda gʻolib boʻladi va oʻsha yil yozda U-16 Ispaniya katta chempionatida 100 metrga toʻsiqlar osha yugurish musobaqasida oltinchi oʻrinni egallaydi.

Muvaffaqiyatlaridan soʻng Salma Paralluelo Zaragozadagi eng katta yengil atletika klubi hisoblanadigan Scorpio-71 klubiga qoʻshildi. 2018-yilda u U-16 Ispaniya ichki chempionatida 300 metrga yugurish bahslarida 39.46 soniyada finish chizigʻiga yetib keladi va gʻolib boʻladi hamda oʻsha kuni uch hatlab sakrash bahslarida ikkinchi oʻrin sohibiga aylanadi (12.06 m). Oʻz yosh toifasida katta turnirlardagi 300 metrga toʻsiqlar osha yugurish turida Paralluelo Ispaniyaning rekordini yangilaydi va marraga 42.56 soniyada yetib keladi..

Salma Paralluelo oʻzining uchinchi katta mavsumida Huelvadagi Ibero-American Athletics Meeting musobaqasida 400 metrga toʻsiqlar osha yugurish bahslarida 57.43 soniyada marraga yetib kelib, 18 yoshgacha boʻlganlar oʻrtasidagi Ispaniya va Jahon rekordini yangiladi. Ushbu rekordi bilan u 400 metrga toʻsiqlar osha yugurish va shvedcha yugurish turlarida 2 ta oltin medal olgan 2019-yilgi Yevropa Yoshlar yozgi olimpiada festivaliga taklif qilinadi.

2019-yil oxirida Paralluelo Playas de Castellónga boradi. U yerda Salma oʻzining katta musobaqalardagi ilk medalini qoʻlga kiritadi. 2019-yilgi Yengil atletika boʻyicha Ispaniya ichki chempionatida 400 metrga toʻsiqlar osha yugurish bahsida 53.83 soniya vaqt bilan marraga uchinchi boʻlib keladi va 18 hamda 20 yoshgacha boʻlgan ispan atletlari oʻrtasida rekord oʻrnatadi. Uning ushbu natijasi unga yana 2019-yilgi Yengil atletika boʻyicha Yevropa ichki chempionatida ishtirok etishga imkon yaratdi. Salma Paralluelo 15 yosh-u 108 kunligida 35 ta Yevropa ichki chempionatida qatnashgan norvegiyalik atlet Kjesrti Tyssedan (15 yosh-u 34 kun) keyin ikkinchi eng yosh atlet boʻldi.

2022-yil iyul oyida Paralluelo FC Barcelona klubi bilan shartnoma imzolagandan keyin butun eʼtiborini faqat futbolga qaratishini aytib oʻtdi hamda yengil atletikadan ketishini eʼlon qildi.

Faoliyat statistikasi

Klub

Xalqaro 

 Gollar va natijalar birinchi boʻlib Ispaniyaning gollarini koʻrsatadi, hisoblar ustuni Parallueloning har bir golidan keyingi hisobni koʻrsatadi.

Yutuqlari 
FC Barcelona
 UEFA  Ayollar Chempionlar ligasi: 2022–2023, 2023–2024
 Ispaniya ayollar Premyer-ligasi: 2022–2023, 2023–2024
 Copa de la Reina: 2023–2024
 Ayollar oʻrtasida Ispaniya superkubogi: 2022–2023, 2023–2024

Ispaniya

 FIFA ayollar oʻrtasidagi jahon chempionati: 2023
 UEFA Ayollar oʻrtasidagi Millatlar ligasi: 2023–2024
Ispaniya U-20
 FIFA ayollar oʻrtasidagi jahon chempionati (U-20): 2022
Ispaniya U-17
 UEFA 17 yoshacha boʻlgan ayollar chempionati: 2018
 FIFA ayollar oʻrtasidagi jahon chempionati (U-17): 2018
Shaxsiy

 FIFA yosh oʻyinchisi: 2023
 433 – Yilning iqtidorli ayoli: 2022–2023
 Hija Predilecta de Zaragoza (2023)
 Ayollar uchun Oltin toʻp 3-oʻrin: 2023
 IFFHS Ayollar oʻrtasida jahonning eng yaxshi yosh futbolchisi: 2023
 IFFHS yil ayollar jamoasi: 2023
 Xalqaro futbol tarixi va statistikasi federatsiyasi UEFA ayollar jamoasi: 2023
 Xalqaro futbol tarixi va statistikasi federatsiyasi UEFA U-20 ayollar jamoasi: 2023
 Laureus World Sports Award nominant: 2024

Rekordlar 
Hozirda Salma Paralluelo har xil yosh toifasi boʻyicha quyidagi rekordlarga ega:

18 yoshgacha 

 300 m (38.60)
 300 m toʻsiqlar osha yugurish (41.97)
 400 m toʻsiqlar osha yugurish (57.36)
 Shvedcha yugurish (2:08.53, Laura Pintiel, Esperança Cladera va Carmen Aviléslar bilan birgalikda)
 400 m zalda yugurish (53.83)

16 yoshgacha 

 300 m toʻsiqlar osha yugurish (42.56)
 300 m zalda yugurish (39.27)

Manbalar

Havolalar  
 Salma Paralluelo FC Barcelona sahifasida
 Salma Paralluelo BDFutbol sahifasida

Ayol futbolchilar
Ispaniyalik futbolchilar
Alifbo boʻyicha sportchilar